सोसायटी के चुनाव में सौरभ को मिले सबसे अधिक 45 वोट
सिरसा | फ्रेंड्सको-ऑपरेटिव हाउस बिल्डिंग सोसायटी के चुनाव शांतिपूर्वक संपन्न हो गए। सोसायटी के 459 सदस्यों में से 352 सदस्यों ने अपने मताधिकार का इस्तेमाल किया। अब चुनाव में भाग्य आजमाने वाले 18 उम्मीदवारों में से टॉप 7 उम्मीदवार अध्यक्ष का चुनाव करेंगे। सोसायटी के चुनाव में 18 उम्मीदवारों ने चुनाव लड़ा था। रविवार को सुबह 10 बजे से मतदान शुरू हुआ था जो शाम 4 बजे तक चला। मतदान के बाद मतों की गिनती हुई।
मतदान के बाद 18 में से टॉप 7 उम्मीदवारों का चयन हुआ। इनमें से सौरभ नागपाल को 45, राकेश कटारिया को 40, रविंद्र नागपाल स्वामी डेयरीवाले को 38, नरेश मेहता को 38, विनोद कुमार को 26, कृष्णा डूडी को 26 तथा रूकमणि को 9 वोट मिले हैं। सोसायटी के नियमानुसार उक्त 7 उम्मीदवार ही अपने में से एक का प्रधान के रूप में चुनाव करेंगे जो सोसायटी का कामकाज देखेगा। प्रधान का चुनाव 5 साल के लिए किया जाएगा।
hin_Deva hin_Deva hin_Deva